กฎกระทรวงยกเว้นค่าธรรมเนียมใบอนุญาตขายสุรา ใบอนุญาตขายยาสูบ และใบอนุญาตขายไพ่ ตามกฎหมายว่าด้วยภาษีสรรพสามิต พ.ศ. 2564
ประกาศวันที่ 2021-12-30

content: กฎกระทรวง ยกเว้นค่าธรรมเนียมใบอนุญาตขายสุรา ใบอนุญาตขายยาสูบ และใบอนุญาตขายไพ่ ตามกฎหมายว่าด้วยภาษีสรรพสามิต พ.ศ. ๒๕๖๔
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๕ เป็นต้นไป
sectionNo: 2
content: ข้อ ๒ ให้ยกเว้นค่าธรรมเนียมใบอนุญาตขายสุรา ใบอนุญาตขายยาสูบ และใบอนุญาตขายไพ่ ตามข้อ ๒ (๑๐) (๑๒) และ (๑๖) แห่งกฎกระทรวงกำหนดค่าธรรมเนียมและยกเว้นค่าธรรมเนียมการอนุญาตตามกฎหมายว่าด้วยภาษีสรรพสามิต พ.ศ. ๒๕๖๐ สำหรับผู้ได้รับใบอนุญาตขายสุรา ใบอนุญาตขายยาสูบ และใบอนุญาตขายไพ่ ที่ประสงค์จะขออนุญาตขายสุรา
sectionNo: 2
content: ยาสูบ หรือไพ่ ต่อเนื่องจากระยะเวลาที่ได้รับอนุญาตตามใบอนุญาตเดิม ณ สถานประกอบการหรือสถานที่ขายที่ระบุไว้ในใบอนุญาตเดิม ทั้งนี้ สำหรับการยื่นคำขออนุญาตที่ได้กระทำตั้งแต่วันที่ ๑ มกราคม พ.ศ. ๒๕๖๕ ถึงวันที่ ๓๑ ธันวาคม พ.ศ. ๒๕๖๕ การได้รับยกเว้นค่าธรรมเนียมตามวรรคหนึ่ง
sectionNo: 2
content: มิให้ใช้บังคับแก่ใบอนุญาตที่เคยได้รับยกเว้นค่าธรรมเนียมตามกฎกระทรวงนี้แล้ว
content: ให้ไว้ ณ วันที่ ๓๐ ธันวาคม พ.ศ. ๒๕๖๔ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรยกเว้นค่าธรรมเนียมใบอนุญาตขายสุรา ใบอนุญาตขายยาสูบ และใบอนุญาตขายไพ่ ให้แก่ผู้ประกอบกิจการซึ่งได้รับผลกระทบทางเศรษฐกิจโดยไม่อาจประกอบกิจการได้ตามปกติอันเนื่องมาจากการระบาดของโรคติดเชื้อไวรัสโคโรนา ๒๐๑๙ ที่ยื่นคำขอระหว่างวันที่ ๑
content: มกราคม พ.ศ. ๒๕๖๕ ถึงวันที่ ๓๑ ธันวาคม พ.ศ. ๒๕๖๕ ซึ่งเป็นการขอรับใบอนุญาตต่อเนื่องจากระยะเวลาที่ได้รับอนุญาตตามใบอนุญาตเดิม จึงจำเป็นต้องออกกฎกระทรวงนี้